钦定古今图书集成/明伦汇编/宫闱典/第025卷 > 晋
## 钦定古今图书集成/明伦汇编/宫闱典/第025卷 > 晋

晋定皇后法驾安车及谒庙服饰之制。

按《晋书舆服志》：“皇后法驾，乘重翟羽盖，金根车，驾青
辂，青帷裳，云𣝛画辕，黄金涂五采，盖爪施金华，驾三，
左右𬴂。其庙见小驾则乘紫罽軿车，云𣝛画辀，黄金
涂五采，驾三。非法驾则乘画轮车；先蚕，乘油画云母
安车，驾六，騩马。”〈騩浅黑色〉油画两辕安车，驾五騩马为副。
又金薄石山骈、紫绛罽骈车，皆驾三騩马为副。“女旄
头十二人持棨戟，二人共载安车俪驾；女尚辇十二
人，乘辎车俪驾；女长御八人，乘安车俪驾。”中宫初
建及祀先蚕，皆用法驾。太仆妻御，大将军妻参乘，侍
中妻陪乘。丹阳尹、建康令及公卿之妻奉引各乘。其
夫车服，多以宫人权领其职。皇后谒庙，其服皂上
皂下，亲蚕则青上缥下，皆深衣制，隐领袖，缘以绦。首
饰则假髻步摇，俗谓之珠松是也。簪珥步摇，以黄金
为山题，贯白珠为支相缪，八爵九华，熊、兽、赤罴、天鹿、
辟邪、南山丰大特六兽，诸爵兽皆以翡翠为毛羽，金
题白珠珰绕，以翡翠为华。元康六年诏曰：“魏以来，蚕
服皆以文”绣，非古义也。今宜纯服青，以为永制。

### 武帝泰始二年春正月丙午立皇后杨氏

按：《晋书武帝本纪》云云。

泰始十年，皇后杨氏崩。诏妾媵不得正位中宫
按《晋书武帝本纪》，泰始十年闰正月丁亥，诏曰：“嫡庶
之别，所以辨上下，明贵贱。而近世以来，多皆内宠，登
妃后之职，乱尊卑之序。自今以后，皆不得登用妾媵，
以为嫡正。”秋七月丙寅，皇后杨氏崩。

### 咸宁二年冬十月丁卯立皇后杨氏大赦赐王公以下及于鳏寡各有差

按《晋书武帝本纪》云云。按《礼志》。“咸宁二年。临轩遣
太尉贾充。策立皇后杨氏。纳悼后也。因大赦。赐王公
以下各有差。百僚上礼。”

### 太康六年诏皇后行躬蚕礼令所司定其仪

按《晋书武帝本纪》，不载。按《礼志》，太康六年，散骑常
侍华峤奏：“先王之制，天子诸侯亲耕籍田千亩，后夫
人躬蚕桑宫。今陛下以圣明至仁，修先王之绪，皇后
体资生之德，合配干之义，而坤道未光，蚕礼尚缺，以
为宜依古式，备斯盛典。”诏曰：“昔天子亲籍，以供粢盛；
后夫人躬蚕，以备祭服，所以聿遵孝敬，明教示训也。
今籍田有制，而蚕礼不修，由中间务多，未暇崇备。今
天下无事，宜修礼以示四海。其详依古典及近代故
事，以参今宜，明年施行。”于是蚕于西郊，盖与籍田对
其方也。乃使侍中成粲草定其仪。先蚕坛高一丈，方
二丈，为四出陛，陛广五尺，在皇后采桑坛东南帷宫
外门之外，而东南去帷宫十丈，在蚕室西南，桑林在
其东。取列侯妻六人为蚕母，蚕将生，择吉日，皇后著
十二笄步摇，依汉魏故事，衣青衣，乘油画云母安车，
驾六騩马。女尚书著貂蝉，佩玺陪乘，载筐钩。公主、三
夫人、九嫔、世妇、诸太妃、太夫人及乡、县君、郡公侯特
进夫人、外世妇、命妇，皆步摇，衣青，各载筐钩从蚕。先
桑二日，蚕宫生蚕，著箔上。桑日，皇后未到，太祝令质
明以一太牢告祠，谒者一人监祠。祠毕，撤馔班，馀胙
于从桑及奉祠者。皇后至西郊，升坛，公主以下陪列
坛东。皇后东面躬桑，采三条，诸妃、公主各采五条，乡
县君以下各采九条。悉以桑授蚕母，还蚕室。事讫，皇
后还便坐，公主以下乃就位。设飨宴，赐绢各有差。
太康八年，有司奏“大婚纳征故事。”

按：《晋书武帝本纪》，不载。按《礼志》，“太康八年，有司奏
婚、纳征，大婚用元𫄸束帛，加珪马二驷。古者以皮马为庭实，天子加以糓珪，其羊雁酒米，元𫄸如故。”尚书
朱整议，“天子以皮马为庭实，加以糓珪。”

### 惠帝永熙元年立妃贾氏为皇后

按：《晋书惠帝本纪》云云。

### 永康元年三月废贾后为庶人十一月立皇后羊氏按晋书惠帝本纪永康元年三月癸未贾后矫诏害庶人遹于许昌四月癸巳梁王彤赵王伦矫诏废贾

后为庶人。司空张华、尚书仆射裴𬱟皆遇害，侍中贾
谧及党与数十人皆伏诛。己亥，赵王伦矫诏害贾庶
人于金墉城。冬十一月甲子，立皇后羊氏，大赦，大酺
三日。

### 永兴元年二月乙酉废皇后羊氏幽于金墉城秋七月戊戌复皇后羊氏八月戊辰张方复入洛阳废皇后羊氏冬十一月辛丑复皇后羊氏

按：《晋书惠帝本纪》云云。

永兴二年夏四月丙子，张方废皇后羊氏。十一月，立
节将军周权诈被檄，自称“平西将军”，复皇后羊氏。洛
阳令何乔攻权，杀之，复废皇后。

按：《晋书惠帝本纪》云云。

### 光熙元年六月复皇后羊氏十一月癸酉怀帝即位立妃梁氏为皇后

按：《晋书惠帝本纪》云云。又《怀帝本纪》云云。

### 元帝大兴三年八月戊午尊敬王后虞氏为敬皇后按晋书元帝本纪云云

### 明帝太宁元年六月壬子立皇后庾氏

按：《晋书明帝本纪》云云。

### 成帝咸康二年春二月辛亥立皇后杜氏大赦增文武位一等

按《晋书成帝本纪》云云。按《礼志》，“咸康二年，临轩，遣
使持节兼太保领军将军诸葛恢，兼太尉护军将军
孔愉，六礼备物，拜皇后杜氏，即日入宫。帝御太极殿，
群臣毕贺，贺非礼也。”王者婚礼，礼无其例。《春秋》“祭公
逆王后于纪”，《糓梁》《左氏传》说与《公羊》又不同，而自汉
魏遗事，并皆阙略。武惠纳后，江左又无复仪注。故成
帝将纳杜后，太常华恒始与博士参定其仪。据杜预
《左氏传》说，主婚是供其婚礼之币而已。又周灵王求
婚于齐，齐侯问于晏桓子，桓子对曰：“夫妇所生若如
人，姑姊妹则称先守某公之遗女若如人。”此则天子
之命，自得下达，臣下之答，径自上通。先儒以为丘明
详录其事，盖为王者婚娶之礼也。故成帝临轩遣使
称制拜后，然共仪注又不具存。

咸康八年六月，康帝即位，十二月壬子，立皇后褚氏。
按《晋书康帝本纪》云云。按《礼志》，“建元元年，纳皇后
褚氏，而仪注陛者不设旄头。殿中御史奏，今迎皇后
依成恭皇后入宫御物，而仪注至尊衮冕升殿，旄头
不设，求量处。又按昔迎恭皇后，惟作青龙旗，其馀皆
即御物。今当临轩遣使，而五牛旗旗旄头罼罕并出
即用，故致今阙。”诏曰：“所以正法服、升太极者，以敬其
始，故备其礼也。今云何更阙所重而撤法物？又恭后
神主入庙，先帝诏后礼宜降，不宜建五牛旗，而今犹
复设之邪？既不设五牛旗，则旄头、罼罕之物易具也。”
又诏曰：“旧制既难准，且于今而备，亦非宜。府库之储，
惟当以供军国之费耳。法服仪饰，粗令”举，其馀兼副
杂器停之。

### 穆帝永和三年议纳后行贺礼

按《晋书穆帝本纪》，不载。按《礼志》，“永和二年，台符问
纳后，议贺不？”王述云：“‘‘婚是嘉礼。《春秋传》曰：‘娶者大吉’，
非常吉’。又传曰：‘郑子罕如晋贺夫人’，邻国犹贺，况臣
下邪’？如此便应贺，但不在三日内耳。今因庙见成礼
而贺，亦是一节也。”王彪之议云：“婚礼不乐不贺，礼之
明文。传称‘子罕如晋贺夫人，既无经文，又传不云‘礼
也’’。”礼，娶妇三日不举乐，明三日之后自当乐。至于不
贺，无三日之断。恐三日之后，故无应贺之礼。又云：“《礼
记》所以言贺娶妻者，是因就酒食而有庆语也。”愚谓
无直相贺之体，而有礼贶共庆会之义，今世所共行，
于时竟不贺。

永和十年，以太后临朝，详定六礼版文，称谓之制。
按《晋书穆帝本纪》，不载。按杜佑《通典》，永和十年，台
符问：“六礼板文，旧称皇帝，今太后临朝，当何称？”博士
曹耽云：“《公羊传》：‘婚礼不称主人，母命诸父为主’。”太常
王彪之云：“三传异议，不可全据。今皇后临朝称制，文
告所达，国之大典，皆仰禀成命，非无外事也。岂婚聘
独不通乎？《六礼》板文，应称皇太后诏。”彪之又曰：“天子
嫁女，使同姓之国为主者，以受体于皇极，则有亏婚
姻之敌体。至于迎后之制，必礼成而后入，虽复戚属
之尊，亦臣妾也。天王之后，宁可先之蕃国，然后入临
六宫乎？是以祭公来迎王后于纪，使我为媒，不云为
主。”符又问：“今后还政，不复临朝，当何称？”彪之云：“当称
皇帝诏。”

====升平元年立皇后何氏纳后仪制一依咸宁故事又迎后鼓吹应备而不作纳后无称贺忌月之文====按《晋书穆帝本纪》：“升平元年八月丁未，立皇后何氏，
大赦，赐孝悌鳏寡米，人五斛，逋租宿债皆勿收，大酺
三日。”按《礼志》，“升平元年，将纳皇后何氏。太常王彪
之大引经传及诸故事以定其礼，深非《公羊》婚礼不
称主人之义。”又曰：王者之于四海，无非臣妾。虽复父
兄之亲，师友之贤，皆纯臣也。夫崇三纲之始，以定干
坤“之仪？安有天父之尊，而称臣下之命，以纳伉俪？安
有臣下之卑，而称天父之名，以行大礼？远寻古礼，无
王者此制；近求史籍，无王者此制，比于情不安，于义
不通。”按咸宁二年纳悼皇后时，弘训太后母临天下，
而无命戚属之臣为武皇父兄主婚之文。又考大晋
已行之事，咸宁故事，不称父兄师友，则“咸宁、华恒所
上，礼合于旧。臣愚谓纳后仪制，宜一依咸宁故事。”于
是从之。华恒所定之礼，依汉旧及晋已行之制，故彪
之多从咸宁，由此也。惟以娶妇之家，三日不举乐，而
咸康群臣贺为失礼，故但依咸宁上礼，不复贺。其告
庙六礼版文等仪，皆彪之定也。其纳采版文，玺书曰：
“皇帝咨前太尉参军何琦，浑元资始，肇经人伦，爰及
夫妇，以奉天地宗庙社稷，谋于公卿，咸以宜率由旧
典。今使使持节、太常彪之、宗正综，以礼纳采。”主人曰：
“皇帝嘉命，访婚陋族，备数采择。臣从祖弟故散骑侍
郎准之遗女，未闲教训，衣履若如人。钦承旧章，肃奉
典制。前太尉参军、都乡侯粪土臣何琦稽首顿首，再
拜承诏。”次《问名版文》曰：“皇帝曰：‘咨某官某姓，两仪配
合，承天统物，正位于内，必俟令族。重章旧典，今使使
持节、太常某、宗正某以礼问名’。”主人曰：“皇帝嘉命，使
者某到，重宣中诏，问臣名族。臣族女父母所生。先臣
故光禄大夫雩娄侯祯之遗元孙。先臣故豫州刺史
关内侯恽之曾孙。先臣安丰太守关中侯叡之孙，先
臣故散骑侍郎准之遗女，外出自先臣故尚书左丞
胄之外曾孙，先臣故侍中关内侯夷之外孙女。年十
七，钦承旧章，肃奉典制。”次纳吉版文曰：“‘皇帝曰：咨某
官某姓，人谋龟从。佥曰贞吉，敬从典礼。今使使持节、
太常某、宗正某以礼纳吉’。主人曰：‘皇帝嘉命。使者某
重宣中诏，太卜元吉。臣陋族卑鄙，忧惧不堪，钦承旧
章，肃奉典制’。”次《纳征版》文曰：“皇帝曰，咨某官某姓之
女，有母仪之德，窈窕之姿，如山如河，宜奉宗庙，永承
天祚。以元𫄸皮帛马羊钱璧，以彰典礼。今使使持节
司徒某、太常某，以礼纳征。”主人曰：“皇帝嘉命，降婚卑
陋，崇以上公，宠以典礼，备物典策。钦承旧章，肃奉典
制。”次《请期》版文曰：“皇帝曰，咨某官某姓，谋于公卿，《泰
筮》元龟，罔有不臧，率遵典礼。今使使持节太常某、宗
正某以礼请期。”主人曰：“皇帝嘉命，使者某重宣中诏，
吉日惟某可迎。臣钦承旧章，肃奉典制。”次亲迎版文
曰：“皇帝曰，咨某官某姓，岁吉月令吉日，惟某率礼以
迎。今使使持节太保某、太尉某以礼迎。”主人曰：“皇帝
嘉命，使者某重宣中诏，令月吉辰，备礼以迎。上公宗
卿兼至，副介近臣百两，蝼蚁之族，猥成大礼，忧惧战
悸。钦承旧章，肃奉典制。”某稽首承诏，皆如初答。其纳
采、问名、纳吉、请期、亲迎，皆用白雁、白羊各一头，酒米
各十二斛，惟纳征羊一头。元𫄸用帛三匹，绛二匹，绢
二百匹，兽皮二枚，钱二百万，玉璧一枚，马六匹，酒米
各十二斛。郑元所谓五雁六礼也。其马之制，备物之
数，较太康所奏，又有不同。云台符问：“迎皇后大驾，
应作鼓吹否？”博士胡讷议：“临轩《仪注》阙，无施安鼓吹
处所，又无举麾鸣钟之条。”太常王彪之以为“婚礼不
乐，鼓吹亦乐之总名。《仪注》所以无者，依婚礼。今宜备
设而不作，时用此议。纳后议贺否？”王述云：“‘‘婚是嘉
礼。《春秋传》曰：‘娶者大吉，非常吉’。又传曰：‘郑子罕如晋，
贺夫人’。邻国犹相贺，况臣下邪’？如此便应贺，但不在
三日内耳’。今因庙见成礼而贺，亦是一节也。”王彪之
议云：“婚礼不乐不贺，礼之明文。传称‘子罕如晋贺夫
人’，既无经文，又传不云‘礼也。《礼》取妇三日不举乐，明
三日后自当乐。至于不贺，无三日之断，恐三日后故
无应贺之礼’。”又云：“《礼记》所以言贺取妻者，是因就酒
食而有庆语也。”愚谓无直相贺之体，而有礼贶共庆
会之义，今世所共行，于时竟不贺。穆帝纳后，欲用
九月，九月是忌月，范汪问王彪之，答云：“礼无忌月，不
敢以所不见便谓无之。”博士曹耽、荀讷等并谓无忌
月之文，不应有妨。王洽曰：“若有忌月，当复有忌岁。”
升平五年五月，琅琊王丕即皇帝位。九月戊申，立皇
后王氏。

按：《晋书哀帝本纪》云云。

### 哀帝兴宁三年二月东海王即位秋七月壬子立皇后庾氏

按：《晋书废帝本纪》云云。

### 孝武帝宁康二年八月以长秋将建权停婚姻

按：《晋书孝武帝本纪》云云。

宁康三年。秋八月。立皇后王氏。大赦。加文武位一等
按《晋书孝武帝本纪》云云。

====安帝隆安元年二月戊子立皇后王氏====按：《晋书安帝本纪》云云。

### 义熙九年夏四月壬戌罢临沂湖熟皇后脂泽田四十顷以赐贫人

按：《晋书安帝本纪》云云。

### 恭帝元熙元年春正月壬辰立皇后褚氏

按：《晋书恭帝本纪》云云。